# data[].attributes.headline
Πάσχα στην Γερμανία (Βασίλης)

# data[].attributes.subject
Πάσχα στην Γερμανία (Βασίλης)

# data[].attributes.body
Ειδικά τα παιδιά χαίρονται το Πάσχα, γιατί τη συγκεκριμένη ημέρα ο πασχαλινός λαγός κρύβει τα χρωματιστά αυγά προκειμένου στη συνέχεια να τα αναζητήσουν.
Στη ζωγραφική αυγών διακρίνονται οι Σόρβοι, μία σλαβική μειονότητα στην ανατολική Γερμανία στα σύνορα με την Πολωνία και την Τσεχία. Έχουν αναγάγει τη ζωγραφική αυγών σε υψηλή τέχνη, εφόσον φτάνουν στο σημείο να κεντούν τα αυγά με νήματα φιλιγκράν. Μία άλλη παράδοση της περιοχής είναι η πασχαλινή ιππασία. Οι άντρες μίας κοινότητας ντυμένοι με φράκο ιππεύουν άλογα στολισμένα γιορτινά και μετακινούνται από χωριό σε χωριό μεταφέροντας το μήνυμα του Πάσχα.
Το αυγό αποτελεί βασικό διακοσμητικό στοιχείο και για τα πασχαλινά συντριβάνια, που τα συναντά κανείς κυρίως στη νότια και νοτιοανατολική Γερμανία. Οι κάτοικοι των περιοχών αυτών διακοσμούν όλοι μαζί τα συντριβάνια με αυγά και λουλούδια εφευρίσκοντας διαρκώς νέα και πρωτότυπα σχέδια. Τα συντριβάνια αποτελούν τις ημέρες του Πάσχα προσφιλείς εκδρομικούς προορισμούς και σε ορισμένες περιοχές της Φραγκονίας προσελκύουν πλήθη τουριστών.
Στις βόρειες περιοχές της Γερμανίας απαντάται εξάλλου και το έθιμο της πασχαλινής φωτιάς ή του πασχαλινού τροχού. Στην περίπτωση αυτή βάζουν φωτιά σε έναν τροχό βελανιδιάς παραγεμισμένο με φρύγανα και άχυρο και τον αφήνουν να κατρακυλήσει σε μία παρακείμενη πλαγιά. Εάν φτάσει στο τέλος της πλαγιάς σε καλή κατάσταση, σημαίνει ότι η σοδειά θα είναι καλή. Και όπως κάθε γιορτή έτσι και το Πάσχα χαρακτηρίζεται από τυπικά εδέσματα, όπως το πασχαλινό ψωμί, το ψάρι την Μεγάλη Παρασκευή ή το αρνί την ημέρα του Πάσχα.

# data[].attributes.body
Η περίοδος της Σαρακοστής αρχίζει την πρώτη Τετάρτη μετά τις Απόκριες (Aschermittwoch). Το Πάσχα γιορτάζεται την Κυριακή μετά την πρώτη πανσέληνο της Άνοιξης μεταξύ 22 Μαρτίου και 25 Απριλίου. Δύο είναι οι πιο σημαντικές εορταστικές μέρες: η Κυριακή (Ostersonntag) και η Δευτέρα (Ostermontag) του Πάσχα. Η Μεγάλη εβδομάδα ονομάζεται Karwoche. Την Μεγάλη Πέμπτη (Gründonnerstag) γίνεται η μεταφορά του Σταυρού. Την Μεγάλη Παρασκευή (Karfreitag) τα καταστήματα είναι κλειστά, σε πολλές περιοχές και τα Cafè, τα Bar και οι Disco. Δεν βάζουν μουσική, ούτε χορεύουν. Ακόμη και στο ραδιόφωνο ακούγεται μόνο πένθιμη κι εκκλησιαστική μουσική. Τις δύο αυτές ημέρες οι Γερμανοί έχουν ως παράδοση να τρώνε μόνο ψάρι.
(ΛΕΥΤΕΡΗΣ)

# data[].attributes.body
Για ποιον λόγο γιορτάζουμε διαφορετική ημερομηνία το Πάσχα στην Ελλάδα

Όλα ξεκίνησαν από τους Εβραίους, οι οποίοι χρησιμοποιούσαν το σεληνιακό ημερολόγιο που βασιζόταν στον κύκλο της Σελήνης.

Γιόρταζαν το Πάσχα -από την εβραϊκή λέξη «πεσάχ» που σημαίνει «διέλευση» (της Ερυθράς Θάλασσας)- την 14η του μήνα Νισάν, η οποία ήταν η μέρα της πρώτης εαρινής πανσελήνου, που συμβαίνει κατά την εαρινή ισημερία ή αμέσως μετά από αυτήν.

Η εαρινή ισημερία συνδέθηκε με τον εορτασμό του Χριστιανικού Πάσχα από τα πρώτα κιόλας χρόνια μετά την Ανάσταση του Χριστού. Αυτό συνέβη, επειδή ο Χριστός αναστήθηκε την πρώτη ημέρα μετά το Εβραϊκό Πάσχα, που έπεσε εκείνο το χρόνο Σάββατο (το οποίο άρχιζε τότε -όπως και οι υπόλοιπες ημέρες- στις 6 το απόγευμα της Παρασκευής).

Αρχικά, οι διάφορες χριστιανικές τοπικές εκκλησίες γιόρταζαν το Πάσχα σε διαφορετικές ημερομηνίες. Οι ιουδαΐζουσες εκκλησίες κυρίως της Μικράς Ασίας το γιόρταζαν κατά την ημέρα του θανάτου του Χριστού την 15η του εβραϊκού μήνα Νισάν (σε όποια ημέρα της εβδομάδας έπεφτε), ενώ οι εθνικές εκκλησίες προτιμούσαν την πρώτη Κυριακή -ως αναστάσιμη ημέρα- μετά τη πρώτη εαρινή πανσέληνο.

Η καθοριστική απόφαση της Α' Οικουμενικής Συνόδου στη Νίκαια

Λόγω αυτών των διαφωνιών, η Α΄ Οικουμενική Σύνοδος στη Νίκαια, υπό τον Μεγάλο Κωνσταντίνο το 325 μ.Χ., αποφάσισε ότι το Πάσχα θα εορτάζεται την πρώτη Κυριακή μετά την πρώτη πανσέληνο της άνοιξης και, αν η πανσέληνος συμβεί Κυριακή, τότε την αμέσως επόμενη Κυριακή. Με αυτό τον τρόπο, αφενός το χριστιανικό Πάσχα δεν θα συνέπιπτε ποτέ με το εβραϊκό, αφετέρου ο εορτασμός του χριστιανικού Πάσχα συνδέθηκε με ένα αστρονομικό φαινόμενο, την εαρινή ισημερία και την πρώτη πανσέληνο της άνοιξης (την «Πασχαλινή πανσέληνο»).

Συνεπώς, για να υπολογιστεί η ημερομηνία του Πάσχα ενός έτους, αρκούσε να βρεθεί αρχικά η ημερομηνία της πρώτης εαρινής πανσελήνου και, στη συνέχεια, η πρώτη Κυριακή μετά από αυτή την πανσέληνο. Η Α΄ Οικουμενική Σύνοδος ανέθεσε στον Πατριάρχη Αλεξανδρείας να γνωστοποιεί κάθε χρόνο στις άλλες εκκλησίες την ημέρα του Πάσχα, αφού προηγουμένως είχε υπολογιστεί η ημερομηνία της πρώτης εαρινής πανσελήνου, με τη βοήθεια των αστρονόμων της Αλεξάνδρειας.

Η αλλαγή που έφερε το Γρηγοριανό ημερολόγιο

Εκείνο το έτος, ο πάπας Γρηγόριος ΙΓ' ανέθεσε στους αστρονόμους Χριστόφορο Κλάβιους και Λουίτζι Λίλιο να προωθήσουν μία ημερολογιακή μεταρρύθμιση. Η 5η Οκτωβρίου 1582 μετονομάστηκε 15η Οκτωβρίου, προκειμένου να διορθωθεί το λάθος των δέκα ημερών, που είχαν συσσωρευθεί τους προηγούμενους 11 αιώνες, έτσι ώστε η εαρινή ισημερία να επιστρέψει στην 21η Μαρτίου, όπως είχε συμβεί κατά την Α΄ Οικουμενική Σύνοδο.

Το Νέο ή Γρηγοριανό Ημερολόγιο υιοθετήθηκε από τα καθολικά κράτη της Ευρώπης μέσα στα επόμενα πέντε χρόνια, ενώ τα προτεσταντικά καθυστέρησαν πολύ περισσότερο. Η αντίδραση της Ορθόδοξης Εκκλησίας στο Γρηγοριανό Ημερολόγιο ήταν ακόμη πιο μεγάλη, με συνέπεια το Ιουλιανό Ημερολόγιο να παραμείνει σε ισχύ σε όλα τα Ορθόδοξα κράτη έως τον 20ο αιώνα.

Η αλλαγή στην Ελλάδα

Στην Ελλάδα το Ιουλιανό Ημερολόγιο αντικαταστάθηκε από το Γρηγοριανό, αρχής γενομένης στις 16 Φεβρουαρίου 1923, η οποία μετονομάστηκε σε 1η Μαρτίου. Αφαιρέθηκαν δηλαδή 13 ημέρες από το 1923, γιατί στις δέκα ημέρες λάθους Γρηγοριανού και Ιουλιανού μεταξύ 325 μ.Χ. και 1582 είχαν προστεθεί άλλες τρεις ημέρες, στη διάρκεια των περίπου τρεισήμισι αιώνων που είχαν περάσει από την εισαγωγή του Γρηγοριανού Ημερολογίου στη Δύση.

Αρχικά η Ελληνική Ορθόδοξη Εκκλησία -αντίθετα από το ελληνικό κράτος- διατήρησε το Ιουλιανό Ημερολόγιο, αλλά το 1924 αποδέχτηκε το εκκλησιαστικό ημερολόγιο να ταυτισθεί με το πολιτικό και να ισχύσει για τις ακίνητες εορτές. Δεν έκανε όμως κάτι ανάλογο για το Πασχάλιο Ημερολόγιο και για τις κινητές εορτές, που εξακολουθούν να υπολογίζονται με βάση το Ιουλιανό ή Παλαιό Ημερολόγιο.

Πηγή: iefimerida.gr

# data[].attributes.headline
Ένα έθιμο απο την Πολωνία 

# data[].attributes.subject
Ένα έθιμο απο την Πολωνία 

# data[].attributes.body
Η τελευταία εορταστική ημέρα είναι η Δευτέρα του Πάσχα, γνωστή ως Śmigus – Dyngus στην οποία η παράδοση απαιτεί τα αγόρια να ρίχνουν νερό πάνω από τα κορίτσια και να τα χτυπούν ελαφρά με κλαδιά ιτιάς.
Αλέξανδρος Ι.

# data[].attributes.headline
Το Πάσχα στην Πολωνία

# data[].attributes.subject
Το Πάσχα στην Πολωνία

# data[].attributes.body
Στη Πολωνία οι καθολικοί πιστοί γιορτάζουν μια σειρά μοναδικών παραδόσεων και τελετουργιών που συνδέονται με το Πάσχα. Οι γιορτές πάντα περιλαμβάνουν σπιτικές λιχουδιές και φυσικά πεντανόστιμα πιάτα τα οποία και διακοσμούν τα τραπέζια των νοικοκυριών, προσφέροντας μια ιδιαίτερη χαρά στις κοιλίες μικρών και μεγάλων.

Το Πάσχα στην Πολωνία εορτάζεται σύμφωνα με το Δυτικό Ρωμαιοκαθολικό ημερολόγιο. Η Κυριακή του Πάσχα πέφτει την πρώτη Κυριακή μετά την πρώτη πανσέληνο της άνοιξης.

Αν και οι παραδώσεις σήμερα θεωρούνται από πολλούς πεπερασμένες, είναι συνηθισμένο τόσο για τις σύγχρονες όσο και για τις συντηρητικές οικογένειες να συμμετέχουν σε αυτές, ανεξάρτητα από το ποιες είναι οι θρησκευτικές τους πεποιθήσεις.
Σύμφωνα με την καθολική παράδοση η ημέρα σηματοδοτεί την είσοδο του Ιησού στην Ιερουσαλήμ. Γι’ αυτό το λόγο μεγάλος αριθμός αποξηραμένων λουλουδιών φτάνουν στην εκκλησία ως συμβολισμός για την άφιξη του Κυρίου. Δεδομένου ότι οι φοινικόδεντρα είναι σπάνιες στην Πολωνία, οι εκκλησιαστές συχνά φέρνουν palmy «βάγια» φτιαγμένα από πολύχρωμα αποξηραμένα η τεχνητά λουλούδια

Για τους καθολικούς πιστούς η Niedziela Palmowa σηματοδοτεί τη περίοδο της πνευματικής προετοιμασίας για την γιορτή, η οποία και στηρίζεται στην αναζήτηση ηρεμίας, συγκέντρωσης και βίωσης του Πάθους του Χριστού.
Αλέξανδρος Ι.

# data[].attributes.headline
Πάσχα στό Περού 

# data[].attributes.subject
Πάσχα στό Περού 

# data[].attributes.body
Ο πιο γνωστός εορτασμός στο Περού λαμβάνει χώρα στην περιοχή Ayacucho, εκεί όπου ολόκληρη η πόλη συμμετέχει στις εκδηλώσεις της Μεγάλης Εβδομάδας. Πρόκειται για έναν συνδιασμό καθολικισμού και παγανιστικών παραδόσεων των Άνδεων δημιουργώντας μια από τις πιο γραφικές εκδηλώσεις στον κόσμο.

Με την αυγή της Κυριακής του Πάσχα, οι θρησκευτικές τελετές αρχίζουν ξανά και καταλήγουν σε μια χαρούμενη γιορτή της ανάστασης του Χριστού. Μουσική, τραγούδι, προσευχές και πυροτεχνήματα έρχονται να συμβάλλουν στον εορτασμό του χαρμόσυνου μηνύματος της Αναστάσεως.
Μάγδα

# data[].attributes.body
Το ρωσικο τσουρέκι

# data[].attributes.headline
ΕΘΙΜΑ ΓΑΛΛΙΑΣ

# data[].attributes.subject
ΕΘΙΜΑ ΓΑΛΛΙΑΣ

# data[].attributes.body
Δημητρα

Στην Γαλλία, τη Μεγάλη Παρασκευή, σε όλες τις εκκλησίες , τα λόγια των ιερέων είναι αφιερωμένα στον Ιησού Χριστό, στα γεγονότα των Παθών και την Ανάσταση. Το μήνυμα είναι ότι οι άνθρωποι οφείλουν να ζουν μονιασμένοι κι αρμονικά ,να ξεχάσουν τις έχθρες τους , έστω για τις ημέρες του Αγίου Πάσχα. Σε κάθε λειτουργία μάλιστα ζητούν να υπάρχει αγάπη ανάμεσα στους άντρες και τις γυναίκες.

Στην περιοχή της Αλσατίας και στη Μοζέλ, δυο μεγάλες γαλλικές επαρχίες, κανείς δεν εργάζεται τη Μεγάλη Παρασκευή. Όλοι οι πιστοί συγκεντρώνονται στις εκκλησίες και γονατίζουν μπροστά στο Ξύλινο Σταυρό του Ιησού και εκεί ζητούν συγχώρεση για τις αμαρτίες τους.

Η Κυριακή του Πάσχα είναι και για τους καθολικούς η μεγάλη μέρα ή ημέρα της Ανάστασης. Είναι η μεγάλη γιορτή της αναγέννησης της ζωής. Η μέρα αυτή συμβολίζει τη νίκη επί του θανάτου. Ακόμη και η φύση ανανεώνεται και όλη η πλάση ζωντανεύει πάλι .

Οι ζαχαροπλάστες ξεκινούν τη δουλειά νωρίς το πρωί και φτιάχνουν μπισκοτένια αρνάκια καλυμμένα από ζάχαρη άχνη και τα διακοσμούν με μικρές σημαίες κι ακολουθούν και τα σοκολατένια λαγουδάκια που κρατούν κοντά στην κοιλιά τους ένα τεράστιο καλάθι με πολύχρωμα αυγά.

Τη Δευτέρα του Πάσχα, νωρίς το πρωί  τα παιδιά φτιάχνουν αχυρένιες φωλιές μαζί με τους γονείς τους, και τις τοποθετούν στους κήπους ή ακόμη και στις γωνιές του σπιτιού τους, για να μπορέσει το λαγουδάκι του Πάσχα , να φέρει τα πολύχρωμα αυγά του. Την επομένη μέρα τα παιδιά θα ξυπνήσουν πάλι νωρίς το πρωί για να μαζέψουν τα αυγά και να τα βάλουν στο καλαθάκι του γιορτινού τραπεζιού και να φαγωθούν.

Για τους Γάλλους οι καμπανούλες είναι ένα από τα πιο σημαντικά έθιμα. Υπάρχει ένας μύθος που  λέει ότι οι καμπάνες εγκαταλείπουν όλες τις πόλεις της Γαλλίας και πηγαίνουν στη Ρώμη, για να πάρουν την ευλογία από τον Πάπα και να μαζέψουν και τα πολύχρωμα σοκολατένια αυγά. Έτσι δεν υπάρχει καμιά καμπάνα  για να ηχήσει στις εκκλησίες καθ όλη τη διάρκεια της Μεγάλης Εβδομάδας. Όταν όλες έχουν ολοκληρώσει την αποστολή τους, επιστρέφουν από τη Ρώμη, ευλογημένες κι έχοντας τα πασχαλινά αυγά, ξαναπαίρνουν τις  θέσεις τους στα καμπαναριά και την Κυριακή αρχίζουν να ηχούν χαρμόσυνα φέρνοντας το νέο της Ανάστασης.

# data[].attributes.attachment_link.title
Σχολές-Καπάτου-Το-Πάσχα-στη-Ρωσία

# data[].attributes.body
Μαρια ο.

# data[].attributes.body
Μαρια ο.

# data[].attributes.headline
Πάσχα στην Δανία (Κ. Νίκη)

# data[].attributes.subject
Πάσχα στην Δανία (Κ. Νίκη)

# data[].attributes.body
Πριν από το Πάσχα τα παιδιά φτιάχνουν γράμματα διακοσμημένα με διάφορα χρώματα ή χειροτεχνίες κομμένες με ψαλίδι και μέσα σε αυτά τα γράμματα εκτός από ευχές ζωγραφίζουν τόσες τελείες όσα είναι τα γράμματα του ονόματός τους. Το άτομο που παίρνει το γράμμα πρέπει να μαντέψει ποιος του το έστειλε. Εάν μαντέψει σωστά, παίρνει ένα δώρο που είναι ένα σοκολατένιο αυγό ή κάτι ανάλογο. Εάν μαντέψει λάθος, πρέπει να δώσει ένα δώρο.
Τα παιδιά παίζουν και κρυφτό με τα σοκολατένια αυγά. Οι γονείς τα κρύβουν στο σπίτι ή στον κήπο και εκείνα πρέπει να ψάξουν να τα βρουν.

# data[].attributes.headline
Εθνικό φαγητό της Ελβετίας (Μερόπη)

# data[].attributes.subject
Εθνικό φαγητό της Ελβετίας (Μερόπη)

# data[].attributes.body
Το rösti είναι ένα είδος τηγανητής πατάτας, το οποίο φτιάχνεται από τριμμένες πατάτες που είτε έχουν ψηθεί με τη φλούδα, είτε έχουν τηγανιστεί ολόκληρες σε καυτό βούτυρο ή λίπος.  Είναι τραγανό εξωτερικά και μαλακό εσωτερικά, ενώ αυτό που «δένει» το πιάτο είναι φυσικά, το άμυλο. Συχνά, προστίθεται στο μείγμα μπέικον, κρεμμύδι, τυρί, ακόμα και μήλο. Δοκιμάστε το σαν συνοδευτικό με τηγανιτά αβγά ή λουκάνικο. Παλιότερα αποτελούσε το πρωινό των αγροτών της Βέρνης, αλλά στις μέρες μας θα το συναντήσετε σε όλες τις γωνιές του πλανήτη, ενώ θεωρείται ένα από το εθνικά πιάτα της Ελβετίας.

# data[].attributes.headline
Πάσχα στο Ηνωμένο Βασίλειο(ΕΛΕΥΘΕΡΙΑ Κ.)

# data[].attributes.subject
Πάσχα στο Ηνωμένο Βασίλειο(ΕΛΕΥΘΕΡΙΑ Κ.)

# data[].attributes.body
Αυτή είναι μια από τις πιο σημαντικές διακοπές. Καθώς σε όλο τον χριστιανικό κόσμο οι άνθρωποι γιορτάζουν την ανάσταση του Ιησού Χριστού. Αλλά οι αγγλικές διακοπές έχουν τη δική τους ιδιαιτερότητα. Το γεγονός είναι ότι το αγγλικό Πάσχα θεωρήθηκε αργία μερικούς αιώνες πριν από την εξάπλωση του Χριστιανισμού στην επικράτεια του σύγχρονου Ηνωμένου Βασιλείου. Σύμφωνα με μια λαϊκή εκδοχή των θεολογικών μελετητών, η αγγλική λέξη Πάσχα, που σημαίνει Πάσχα, προέρχεται από το Eostre, το όνομα της σαξονικής θεάς της πρωινής αυγής και της άνοιξης. Οι Βρετανοί γιορτάζουν την Πασχαλινή Φωτεινή Ημέρα μετά την εαρινή ισημερία την Κυριακή μέχρι τις 25 Απριλίου. Η ακριβής ημερομηνία των διακοπών υπολογίζεται σύμφωνα με περίπλοκους αρχαίους κανονικούς κανόνες.
Ένα παραδοσιακό έδεσμα των ημερών του Πάσχα είναι η πίττα του βοσκού.Την φτιάχνουν με περισσέματα κρέτος  , λαχανικά και την σκεπάζουν με πουρέ πατάτας.

# data[].attributes.headline
Πασχαλινή παράδοση στην Ελβετία (Μερόπη)

# data[].attributes.subject
Πασχαλινή παράδοση στην Ελβετία (Μερόπη)

# data[].attributes.body
Υπάρχει ένα πιο δημοφιλές παιχνίδι Πάσχα στην Ελβετία, που ονομάζεται Zwanzgerle. Αυτή η παράδοση συμβαίνει τη Δευτέρα του Πάσχα. Συνήθως, οι ενήλικες είναι αυτοί που προσπαθούν να σπάσουν τα διακοσμημένα αυγά των παιδιών τους με κέρμα είκοσι λεπτών. Εάν το νόμισμα σπάσει το κέλυφος του αυγού και κολλήσει στο αυγό, ο ενήλικος αξίζει το αυγό. Από την άλλη πλευρά, το παιδί διεκδικεί το νόμισμα εάν ο ενήλικας δεν καταφέρει να σπάσει το αυγό. Το ωραίο είναι ότι τα παιδιά είναι πιθανό να κερδίσουν μερικά σεντς, καθώς είναι πολύ δύσκολο να κάνουν το κόλπο με ένα νόμισμα.

# data[].attributes.headline
Πασχαλινή παράδοση  της Ελβετίας (Μερόπη)

# data[].attributes.subject
Πασχαλινή παράδοση  της Ελβετίας (Μερόπη)

# data[].attributes.body
Κυνήγι αυγών του Πάσχα: Το πρωί της Κυριακής του Πάσχα είναι η ώρα για απόκρυψη αυγών, σοκολατένια Πάσχας και παιχνιδιών μέσα στο σπίτι. Όταν τα παιδιά ξυπνούν, έρχεται η ώρα για το κυνήγι του αυγού του Πάσχα! Ανάμεσα σε διαφορετικές σοκολάτες και γλυκά, οι Ελβετοί προτιμούν μικρά και μεγάλα αυγά μαντολάτου, ζελέ αυγά με παλτό ζάχαρης, και φυσικά, το αγαπημένο των παιδιών - λαγουδάκια σοκολάτας! Μικρά Πασχαλινά κέικ, που ονομάζονται Osterchuechli, είναι μια άλλη τυπική ελβετική λιχουδιά που περιέχει ρύζι ή σιμιγδάλι. Οι Ελβετοί είτε φτιάχνουν τα δικά τους, μικρά είτε μεγάλα, κέικ, ή τα αγοράζουν σε σούπερ μάρκετ και αρτοποιεία. Το κυνήγι αυγών του Πάσχα είναι ο ορισμός του πώς οι Ελβετοί γιορτάζουν το Πάσχα.

# data[].attributes.headline
Για ποιο λόγο γιορτάζουμε διαφορετική ημερομηνία το Πάσχα στην Ελλάδα. (Χρήστος Κ.)

# data[].attributes.subject
Για ποιο λόγο γιορτάζουμε διαφορετική ημερομηνία το Πάσχα στην Ελλάδα. (Χρήστος Κ.)

# data[].attributes.body
Το Ορθόδοξο Πάσχα είναι κινητή εορτή και γι' αυτό δεν έχει σταθερή ημερομηνία που γιορτάζεται. Οι Ορθόδοξοι υπολογίζουν την ημερομηνία του Πάσχα με το Ιουλιανό ημερολόγιο ενώ στα Καθολικά κράτη της Ευρώπης γιορτάζεται με το Γρηγοριανό Ημερολόγιο,

# data[].attributes.headline
Τι κάνει το Πάσχα στην Ισπανία τόσο ξεχωριστό; (Χρήστος Κ.)

# data[].attributes.subject
Τι κάνει το Πάσχα στην Ισπανία τόσο ξεχωριστό; (Χρήστος Κ.)

# data[].attributes.body
Το Πάσχα στην Ισπανία διαφέρει από ό,τι στα άλλα κράτη της καθολικής εκκλησίας επειδή έχει πολύ πάθος και πόνο. Ειδικά στην Ανδαλουσία το γιορτάζουν θριαμβευτικά και για 40 ημέρες! Η αναπαράσταση ξεκινάει από τους δρόμους. κρεμάνε στα παράθυρα και τα μπαλκόνια μια κόκκινη μαντίλα, η οποία συμβολίζει το πένθος, και από τη Μ. Πέμπτη οι εκκλησίες στολίζουν δύο επιταφίους, έναν για τον Εσταυρωμένο κι έναν για την Παναγία. Οι επιτάφιοι ζυγίζουν 2-3 τόνους ο καθένας, είναι φτιαγμένοι από ξύλο και ασήμι και στολίζονται από χιλιάδες γαρίφαλα. Τους περιφέρουν 35 άτομα, οι Ναζαρένοι (χωρίς να βλέπουν), με ειδικό βηματισμό, καθοδηγούμενοι από τους ήχους της μουσικής.Η Ανάσταση είναι μεγάλη γιορτή (Feria de Abril), διαρκεί 15 ημέρες και τελειώνει με τη Romeria: οι πιστοί πάνε για προσκύνημα από τη Σεβίλη στην Παναγία της Ουέλβα (απόσταση 90 χλμ.) με τα πόδια ή με άμαξες και το Πάσχα τελειώνει εκεί με άφθονο φαγητό και κρασί.

# data[].attributes.headline
Το Πάσχα στην Ρωσία

# data[].attributes.subject
Το Πάσχα στην Ρωσία

# data[].attributes.body
Η Κυριακή των Βαΐων ονομάζεται «Κυριακή της ιτιάς». Στην κρύα Ρωσία, οι ιτιές ανθίζουν εκείνη την εποχή. Βασικά, οι Ρώσοι κρατούν κλαδιά ιτιάς και πηγαίνουν στην εκκλησία. Στη συνέχεια, στολίζουν με αυτά το εικόνισμα στο σπίτι τους.
Τα έθιμα του Πάσχα στη Ρωσία, περιλαμβάνουν το τελετουργικό της «ταφής» της Σινδόνης, τη Μεγάλη Παρασκευή. Η Σινδόνη φέρει την απεικόνιση του Χριστού. Βασικά, τοποθετείται στο κέντρο του ναού και μετά την Ακολουθία, μεταφέρεται στο Ιερό Βήμα. Έτσι, συμβολίζεται η «ταφή».

Το Πάσχα στη Ρωσία, το Μεγάλο Σάββατο, οι Ρώσοι πιστοί πηγαίνουν τα αυγά και τα γλυκά στην εκκλησία για να πάρουν την ευλογία του ιερέα.

Την Κυριακή του Πάσχα, επισκέπτονται τα νεκροταφεία για να τιμήσουν τη μνήμη των νεκρών τους συγγενών.
Γιάννης Β.

# data[].attributes.headline
Το Πάσχα στην Ρωσία

# data[].attributes.subject
Το Πάσχα στην Ρωσία

# data[].attributes.body
Στην Ρωσία κατέχουν σημαντική θέση τα πασχαλινά αυγά όπου τα βάφουν με φλούδες από κρεμμύδια. Έπειτα είτε τα ανταλλάσουν μεταξύ τους, είτε τα σπάνε. Βέβαια, υπάρχει και μία ακόμα λιγότερη γνωστή παράδοση που περιλαμβάνει την αποθήκευση του αυγού μέχρι το επόμενο Πάσχα με σκοπό την προστασία του σπιτιού. Λέγεται πώς εάν η εκκλησία τα ευλογήσει, αυτά δεν θα χαλάσουν.
Επίσης, ψήνουν τσουρέκια που ονομάζονται «κουλίτς» (кулич), καθώς και το γλυκό του Πάσχα τβορόγκ. Συγκεκριμένα, ετοιμάζεται σε μια ειδική ξύλινη φόρμα με ανθότυρο και σταφίδες.

Γιάννης Β

# data[].attributes.body
Πασχαλινή σούπα Γερμανίας
Kerbelsuppe

# data[].attributes.body
Η Γερμανία έχει την kerbelsuppe, μία σούπα η οποία φτιάχνεται από μυρώνια και καταναλώνεται την Μεγάλη Πέμπτη. Εκείνη τη μέρα οι Γερμανοί φτιάχνουν πράσινα φαγητά γι’ αυτό και η συγκεκριμένη μέρα ονομάζεται και Green Thursday.

# data[].attributes.body
Πάσχα στην Γερμανία

# data[].attributes.body
ΓΕΡΜΑΝΙΑ – Πού είναι κρυμμένα τα αυγά;

Στη Γερμανία ο λαγός φέρνει πολύχρωμα αυγά και τα κρύβει στον κήπο. Την Κυριακή του Πάσχα τα παιδιά επιδίδονται στην αναζήτησή τους. Το έθιμο αυτό χρονολογείται από το 1662, οπότε και υπήρξε η πρώτη γραπτή αναφορά σε αυτό. Πιθανότατα ο λαγός συνδέεται, όπως άλλωστε και το αυγό, με τη γονιμότητα.

# data[].attributes.body
Δήμητρα

# data[].attributes.attachment_link.readable_text
Η άνοιξη είναι από μόνη της μια υπέροχη εποχή για μια απόδραση εκτός πόλης. Και αυτά τα 12 έθιμα κάνουν το Πάσχα στην ελληνική επαρχία ακόμα πιο γοητευτικό.

Από την πανέμορφη Κέρκυρα, με τον θλιμμένο "Αμλέτο" και τους κόκκινους μπότηδες που πέφτουν από τα μπαλκόνια στη Σπιανάδα, μέχρι την περιφορά του Επιταφίου μέσα στη θάλασσα στην Ύδρα ή την Τήνο, συγκεντρώσαμε σε αυτό το άρθρο κάποια από τα πιο ιδιαίτερα ελληνικά πασχαλινά έθιμα και ταξιδεύουμε νοερά σε κάθε γωνιά της Ελλάδας.

Λεωνίδιο

Με το που ακούγεται το πρώτο "Χριστός Ανέστη" πάνω από 500 πολύχρωμα αερόστατα ελευθερώνονται στον ουρανό και τον κατακλύζουν. Πρόκειται για ένα μοναδικό, φαντασμαγορικό αναστάσιμο έθιμο, που δεν γίνεται να αφήσει κανέναν ασυγκίνητο. Η πρωτεύουσα της Τσακωνίας αποτελεί έναν προορισμό που πρέπει να επισκεφτεί κανείς έστω και μία φορά στη ζωή του τις ημέρες του Πάσχα.

Χίος

Κάθε άνοιξη το νησί "φοράει" τα γιορτινά του και ετοιμάζεται για τη μεγάλη γιορτή του Πάσχα. Ο ρουκετοπόλεμος είναι ένα έθιμο που τηρείται κάθε Πάσχα στο Βροντάδο της Χίου. Οι δύο "αντίπαλες" ενορίες, του Αγίου Μάρκου και της Παναγίας της Ερειθιανής, εκτοξεύουν το βράδυ του Μεγάλου Σαββάτου χιλιάδες αυτοσχέδιες ρουκέτες με στόχο το καμπαναριό της αντίπαλης εκκλησίας, δημιουργώντας ένα μοναδικό θέαμα. Από τα χρόνια της Τουρκοκρατίας ακόμα κρατάει αυτός ο ιδιότυπος "πόλεμος" μεταξύ των ενοριών.

Ύδρα

Οι επισκέπτες του νησιού καθ' όλη τη διάρκεια της Μεγάλης Εβδομάδας και του Πάσχα, μπορούν να βιώσουν αλλά και να συμμετέχουν σε πολλά και διαφορετικά θρησκευτικά έθιμα. Από τα πιο γραφικά είναι σίγουρα η περιφορά του Επιταφίου, μέσα στη θάλασσα, που γίνεται με μεγάλη Κατάνυξη το βράδυ της Μεγάλης Παρασκευής στα Καμίνια. Εκεί μπαίνουν οι βαστάζοι μέχρι τα γόνατα και ακουμπάνε τα πόδια του Επιταφίου στο νερό, για να ευλογηθούν και να καθαγιαστούν τα νερά. Στη συνέχεια γίνεται δέηση υπέρ των ναυτικών που ταξιδεύουν, για ήσυχα ταξίδια και καλό γυρισμό. Το έθιμο πραγματοποιήθηκε για πρώτη φορά στα Καμίνια το έτος 1923 και από τότε επαναλαμβάνεται κάθε χρόνο σύμφωνα με την παράδοση.

Πάρος

Κάθε Πάσχα στο πανέμορφο νησί της Πάρου πραγματοποιείται το καθηλωτικό έθιμο της αναπαράστασης των Παθών κατά την περιφορά του Επιταφίου στα ορεινά χωριά Μάρπησσα, Μάρμαρα, Πρόδρομο, Λεύκες και Άσπρο Χωριό. Στις αναπαραστάσεις παίρνουν μέρος 200 άτομα όλων των ηλικιών τα οποία ζωντανεύουν σκηνές από την είσοδο στα Ιεροσόλυμα, το μαρτύριο της Σταύρωσης κλπ.

Κέρκυρα

Το Πάσχα στην Κέρκυρα είναι ίσως το διασημότερο Πάσχα της Ελλάδας. Το ξακουστό έθιμο "Μπότηδες" στη Σπιανάδα και το Λιστόν είναι ένας συνδυασμός Ενετικών Παραδόσεων και Ορθόδοξων εθίμων. Με το σήμα της πρώτης Ανάστασης στις 12 το μεσημέρι του Μεγάλου Σαββάτου, οι κάτοικοι της Κέρκυρας πετούν τεράστια κανάτια γεμάτα νερό -τους μπότηδες- από τα μπαλκόνια τους. Οι μπότηδες είναι πήλινα κανάτια με στενό στόμιο και δυο χερούλια στο πλάι για τη μεταφορά τους. Τα μπαλκόνια είναι στολισμένα και οι κάτοικοι δένουν στους μπότηδες κόκκινες κορδέλες - το κόκκινο είναι το χρώμα της Κέρκυρας. Παράλληλα, οι φιλαρμονικές του νησιού παίζουν χαρούμενα εμβατήρια και δίνουν έναν απίστευτο τόνο σε ολόκληρη την πόλη. Ανιστοίχως, τις προηγούμενες μέρες (καθώς και τις πρωινές ώρες του Μεγάλου Σαββάτου), οι φιλαρμονικές γυρίζουν όλη την Παλιά Πόλη παίζοντας πένθιμα εμβατήρια, όπως ο εμβληματικός Αμλέτος.

Σέρρες

Τη Μεγάλη Παρασκευή, στις Σέρρες, στην περιφορά του Επιταφίου αναβιώνει στη συνοικία του Αγίου Ιωάννη του Θεολόγου, το έθιμο "Αδώνια". Σύμφωνα με την παράδοση, όταν ο Επιτάφιος πλησιάζει, κάθε νοικοκυρά τοποθετεί στο κατώφλι του σπιτιού της ένα τραπεζάκι, πάνω στο οποίο έχει βάλει θυμίαμα και την εικόνα του Εσταυρωμένου, γεμάτη από πασχαλιές και άλλα άνθη. Επίσης, ετοιμάζεται ένα πιάτο με κριθάρι ή φακή, έθιμο που παραπέμπει στους "Αδώνιδος Κήπους"- σύμφωνα με τη λαογραφική παράδοση, συμβολίζουν τη νιότη που χάνεται γρήγορα και άδικα, όπως και ο Άδωνις που πέθανε από δάγκωμα κάπρου.

Άνδρος

Πρωταγωνιστές του εθίμου σε αυτό το πανέμορφο νησί -που απέχει λίγες ώρες από την Αθήνα- είναι τα 'μάσκουλα', τα παλιά μαντεμένια κανόνια που γεμίζουν πυρίτιδα και βροντούν προς κάθε κατεύθυνση. Το βράδυ του Σαββάτου, λοιπόν, η Ανάσταση στις ενορίες είναι άκρως εντυπωσιακή γεμάτη από αμέτρητα βεγγαλικά και κροτίδες. Το πρωί του Μεγάλου Σαββάτου έχει προηγηθεί στη Χώρα η γιορτή του λεμονιού, στην οποία μπορεί κάποιος να γευτεί διάφορα γλυκά και ποτά με βάση το λεμόνι. Η Άνδρος φημίζεται για τις πολλές λεμονιές της, ενώ υπάρχει και η ιδιόμορφη Ανδριώτικη ποικιλία λεμονιού.

Τήνος

Δεν είναι λίγες οι εορτές κατά τη διάρκεια του χρόνου στις οποίες η περίφημη εκκλησία της Τήνου λάμπει ολόκληρη και γεμίζει από κόσμο. Το Πάσχα σαφώς και είναι μία από αυτές. Τη Μεγάλη Παρασκευή το βράδυ πραγματοποιείται η περιφορά των Επιταφίων. Στη Χώρα γίνεται πρώτα η περιφορά του Καθολικού Επιτάφιου και στη συνέχεια 7 Επιτάφιοι από ισάριθμες ενορίες συγκεντρώνονται στη μαρμάρινη εξέδρα, όπου ψάλλονται τα Εγκώμια. Σχεδόν όλα τα χωριά κατεβαίνουν στη χώρα για να παρακολουθήσουν την τελετή. Ψαροκάικα και καράβια της γραμμής "σφυρίζουν" και προσκυνούν με το δικό τους τρόπο. Στη συνέχεια ο Επιτάφιος του Αγίου Νικολάου μπαίνει στη θάλασσα με αναμμένους πυρσούς και φλεγόμενο σταυρό. Μόνο μαγική μπορεί να χαρακτηριστεί η ατμόσφαιρα εκείνη τη στιγμή .

Σύρος

Στη Σύρο ζει η μεγαλύτερη κοινότητα Καθολικών Χριστιανών στην Ελλάδα και το στοίχημα της αρμονικής συνύπαρξης με τους Ορθόδοξους του νησιού έχει εδώ και πολλά χρόνια κερδηθεί. Έτσι, Καθολικοί και Ορθόδοξοι γιορτάζουν κάθε χρόνο μαζί το Πάσχα (γιορτάζεται τη μέρα του Ορθόδοξου Πάσχα, ανεξάρτητα από το πότε πέφτει εκείνη τη χρονιά το Πάσχα των Καθολικών). Τη Μεγάλη Παρασκευή γίνεται η περιφορά όλων των επιταφίων, ενώ η πανέμορφη πλατεία Μιαούλη, μπροστά από το επιβλητικό Δημαρχείο, είναι ο τόπος συνάντησης ολόκληρης της Ερμούπολης. Ο επιτάφιος των Καθολικών ξεκινά από το Ναό της Ευαγγελίστριας και οι επιτάφιοι των Ορθόδοξων από τις ενορίες της Μεταμόρφωσης (της Μητρόπολης), της Κοίμησης της Θεοτόκου και του Αγίου Νικολάου. Στην Ανω Σύρα, η περιφορά του επιταφίου που γίνεται από τους καθολικούς ναούς του Σαν Τζώρτζη (Αγίου Γεωργίου) και του Αγίου Σεβαστιανού. Ορθόδοξοι και Καθολικοί, καταλήγουν όλοι μαζί μετά τον Επιτάφιο στα ουζερί και τα ταβερνάκια της πόλης, για τα παραδοσιακά νηστίσιμα μεζεδάκια λίγες ώρες πριν την Ανάσταση.

Πάτμος

Το νησί της Αποκάλυψης, η Πάτμος, όπου ο ευαγγελιστής Ιωάννης έγραψε το βιβλίο της Αποκάλυψης, αποτελεί παγκοσμίως έναν δημοφιλή προορισμό. Ενα από τα έθιμα που αναβιώνουν στο νησί και εντυπωσιάζουν είναι η Τελετή του Νιπτήρος που τελείται το πρωί της Μεγάλης Πέμπτης στην Πλατεία Δημαρχείου και η αναπαράσταση της Αποκαθήλωσης που τελείται την Μεγάλη Παρασκευή, στο μοναστήρι του Αγίου Ιωάννη, ενώ το Ευαγγέλιο στη λειτουργία της Αγάπης διαβάζεται σε επτά γλώσσες!

Ναύπακτος

Η Μεγάλη Παρασκευή στη Ναύπακτο είναι ιδιαίτερη και εντυπωσιακή. Στο Ενετικό λιμάνι εκαντοντάδες κεριά και αναμμένες δάδες υποδέχονται τους Επιτάφιους, ενώ ένας φλεγόμενος σταυρός φωτίζει την είσοδο του λιμανιού. Το έθιμο αυτό κρατάει από την δεκαετία του 1950 όταν οι ψαράδες θέλησαν να χαιρετίσουν με το δικό τους τρόπο τη συνάντηση των δύο επιτάφιων των ενοριών Αγίου Δημητρίου και Αγίας Παρασκευής στο μικρό τους λιμάνι. Παλαιότερα στο Αιτωλικό τη Μεγάλη Παρασκευή, μετά την περιφορά του Επιταφίου, οι δύο ενορίες της πόλης καταπιάνονταν σε έναν "πόλεμο" βεγγαλικών που οι ντόπιοι ονόμαζαν "Χαλκούνια". Σήμερα αυτό το έθιμο έχει κάπως ατονήσει. Ωστόσο αξίζει να πάτε στην εκκλησία της Παναγιάς για να θαυμάσετε τον ανεκτίμητης αξίας ασημοκέντητο επιτάφιο.

Άρτα

Ο Σύλλογος της Ενορίας Αγίας Θεοδώρας αναβιώνει την Μεγάλη Πέμπτη στο προαύλιο του Ιερού Ναού, το έθιμο της "φωτιάς",το οποίο χάνεται στα βάθη των αιώνων, σε ανάμνηση της πυράς που άναψε έξω από το κυβερνείο του πόντιου Πιλάτου, όταν συνέλαβαν τον Ιησού, περιμένοντας την απόφαση για την τύχη του το μεσημέρι της Μ. Πέμπτης. Τα παιδιά και οι νέοι της ενορίας της Αγίας Θεοδώρας, συγκεντρώνουν στο προαύλιο του ναού σωρό από ξύλα, που στο παρελθόν μάζευαν στις όχθες του Άραχθου, τα στήνουν σε σχήμα κώνου και το βράδυ ανάβουν φωτιά αμέσως μετά τη ακολουθία της Σταύρωσης. Το Μεγάλο Σάββατο αναβιώνει το κάψιμο του Ιούδα με τους νέους του τόπου να συγκεντρώνουν ρούχα. Το μεσημέρι της ίδιας ημέρας φτιάχνουν το ομοίωμα του Ιούδα στο πηγάδι της εκκλησίας, το κρεμούν σε κρεμάλα και το βράδυ στην Ανάσταση καίνε το ομοίωμα.

# data[].attributes.attachment_link.title
Τα ωραιότερα πασχαλινά έθιμα στην Ελλάδα

# data[].attributes.attachment_link.description
Από την πανέμορφη Κέρκυρα, με τον θλιμμένο "Αμλέτο" και τους κόκκινους μπότηδες που πέφτουν από τα μπαλκόνια στη Σπιανάδα, μέχρι την περιφορά του Επιταφίου μέσα στη θάλασσα στην Ύδρα ή την Τήνο, συγκεντρώσαμε σε αυτό το άρθρο κάποια από τα πιο ιδιαίτερα ελληνικά πασχαλινά έθιμα και ταξιδεύουμε νοερά σε κάθε γωνιά της Ελλάδας.

# data[].attributes.headline
Πάσχα στην Πολωνία (Μαρία Μ.)

# data[].attributes.subject
Πάσχα στην Πολωνία (Μαρία Μ.)

# data[].attributes.body
Το ασυνήθιστο έθιμο να παίζουν μπουγέλο τη Δευτέρα του Πάσχα διαδραματίζεται στην Πολωνία και είναι γνωστό και ως Smingus-dyngus. Σύμφωνα μ’αυτό, τα αγόρια μπουγελώνουν τα κορίτσια και ως έθιμο χρονολογείται στον 15ο αιώνα. Παλιότερα, υπήρχαν δύο χωριστά έθιμα: κατά το śmingus, οι άνδρες έριχναν νερό στις γυναίκες και κατά το dyngus, οι άνθρωποι ζητούσαν δωρεές. Η παράδοση του Smingus-Dyngus τη Δευτέρα του Πάσχα είναι ένα έθιμο που σήμερα εμφανίζεται σε όλους τους σλαβικούς πολιτισμούς.

# data[].attributes.headline
Πάσχα στην Τσεχία, Ουγγαρία, Σλοβακία (Μαρία Μ.)

# data[].attributes.subject
Πάσχα στην Τσεχία, Ουγγαρία, Σλοβακία (Μαρία Μ.)

# data[].attributes.body
Μπορεί οι ημέρες του Πάσχα να είναι ημέρες κατάνυξης και κάθαρσης, όμως στην Τσεχία, την Ουγγαρία και τη Σλοβακία η παράδοση θέλει τους άντρες να χτυπούν τις γυναίκες ή τις φιλενάδες τους τη Μεγάλη Δευτέρα με ένα χειροποίητο καμουτσίκι, φτιαγμένο από ιτιά και διακοσμημένο με μια χρωματιστή κορδέλα στην άκρη του. Για ποιον λόγο τις χτυπάνε;

Σύμφωνα με το μύθο το χτύπημα είναι συμβολικό και δεν το κάνουν επειδή το ξύλο βγήκε από τον Παράδεισο, αλλά για καλή τύχη και για να διατηρήσουν οι γυναίκες τους την υγεία και την ομορφιά τους τον επόμενο χρόνο. Βέβαια και οι γυναίκες παίρνουν πίσω ένα μέρος εκδίκησης, αφού τους «λούζουν» κανονικότατα με κουβάδες κρύου νερού! Άλλωστε, είναι γνωστό ότι το κρύο νερό κάνει καλό στην επιδερμίδα.

# data[].attributes.headline
Πάσχα στην Γερμανία.

# data[].attributes.subject
Πάσχα στην Γερμανία.

# data[].attributes.body
Ελένη
Το Πάσχα όμως είναι μία πολύ γιορτινή μέρα. Ξεκινά με δοξολογίες στην εκκλησία το βράδυ και τελειώνει την Κυριακή το πρωί. Η Κυριακή του Πάσχα θεωρείται οικογενειακή μέρα στην Γερμανία και υπάρχει ειδικό μενού: για το πρωινό ένα γλύκισμα σε σχήμα αρνιού (Osterlamm) και για το μεσημέρι βαμμένα αυγά και ψητό αρνί (όχι στη σούβλα). Το πρωί της Κυριακής του Πάσχα οι γονείς κρύβουν στο σπίτι ή στον κήπο ακόμη και σε πάρκα βαμμένα αυγά και γλυκίσματα και τα παιδιά ψάχνουν να τα βρουν.

Τα σημαντικότερα σύμβολα του Πάσχα είναι  τα βαμμένα αυγά (Ostereier), ο λαγός (Osterhase), το αρνί (Osterlamm) και η λευκή λαμπάδα (Osterkerze).Το βάψιμο των αυγών (Ostereier) αποτελεί παλιά παράδοση και είναι στενά συνδεδεμένο με τη νηστεία της Σαρακοστής. Την άνοιξη οι κότες γεννούν πολλά αυγά κι επειδή δεν μπορούσαν λόγω της νηστείας να τα καταναλώσουν, τα έβραζαν για να τα διατηρήσουν, τα έβαφαν με  φυτικά υλικά (φύλλα, άνθη, καρπούς) για να τα ξεχωρίζουν από τα ωμά αυγά και  τα έκρυβαν. Αρχικά το χρώμα που χρησιμοποιούσαν ήταν το κόκκινο, σύμβολο των Παθών του Χριστού.

# data[].attributes.headline
Πάσχα στην Γερμανία

# data[].attributes.subject
Πάσχα στην Γερμανία

# data[].attributes.body
Η περίοδος της Σαρακοστής αρχίζει την πρώτη Τετάρτη μετά τις Απόκριες (Aschermittwoch). Το Πάσχα γιορτάζεται την Κυριακή μετά την πρώτη πανσέληνο της Άνοιξης μεταξύ 22 Μαρτίου και 25 Απριλίου. Δύο είναι οι πιο σημαντικές εορταστικές μέρες: η Κυριακή (Ostersonntag) και η Δευτέρα (Ostermontag) του Πάσχα. Η Μεγάλη εβδομάδα ονομάζεται Karwoche. Την Μεγάλη Πέμπτη (Gründonnerstag) γίνεται η μεταφορά του Σταυρού. Την Μεγάλη Παρασκευή (Karfreitag) τα καταστήματα είναι κλειστά, σε πολλές περιοχές και τα Cafè, τα Bar και οι Disco. Δεν βάζουν μουσική, ούτε χορεύουν. Ακόμη και στο ραδιόφωνο ακούγεται μόνο πένθιμη κι εκκλησιαστική μουσική. Τις δύο αυτές ημέρες οι Γερμανοί έχουν ως παράδοση να τρώνε μόνο ψάρι.
Ελένη

# data[].attributes.headline
Πασχαλινο εθιμο Ισπανίας Ειρήνη

# data[].attributes.subject
Πασχαλινο εθιμο Ισπανίας Ειρήνη

# data[].attributes.body
Verges, Ισπανία
Τη Μεγάλη Πέμπτη στην Μεσαιωνική πόλη της Verges στην Ισπανία πραγματοποιείται ο παραδοσιακός “χορός του θανάτου” (dansa de la mort). Σε μια αναβίωση των Παθών, οι κάτοικοι ντύνονται με κοστούμια σκελετών και παρελαύνουν στους δρόμους. Η πομπή τελειώνει με τρομακτική σκελετούς που μεταφέρουν κιβώτια με στάχτες. Ο μακάβριος χορός αρχίζει τα μεσάνυχτα και συνεχίζεται για τρεις ώρες μέχρι νωρίς το πρωί.

# data[].attributes.headline
Πασχαλινο εθιμο Σουηδίας Ειρηνη

# data[].attributes.subject
Πασχαλινο εθιμο Σουηδίας Ειρηνη

# data[].attributes.body
Η παράδοση των Σουηδών ονομάζει την περίοδο του Πάσχα ως την «εποχή των μαγισσών» καθώς την Μεγάλη Πέμπτη υποτίθεται ότι οι μάγισσες αρχίζουν να πετούν με τις σκούπες τους για να δουν τον Σατανά.
Έτσι αρχίζουν να  εξαπλώνουν τη μαύρη μαγεία τους και ξαναγυρίζουν πίσω στη γη το Μεγάλο Σάββατο.

Σουηδία: Πασχαλινό έθιμο

Σήμερα το έθιμο στην Σουηδία υπαγορεύει την συγκέντρωση όλων των ντόπιων σε ένα κεντρικό σημείο της πόλης όπου ανάβουν πυροτεχνήματα και ουρλιάζουν για να τρομοκρατήσουν και να διώξουν τις μάγισσες.

Σουηδία: Πασχαλινό έθιμο

Ενώ όλα τα παιδιά ντύνονται μάγισσες και επισκέπτονται τους γείτονες τους και κάνοντας τους γκριμάτσες εκείνοι τους δίνουν δώρο ή γλύκισμα.

# data[].attributes.headline
Πασχαλινο εθιμο Νορβηγίας

# data[].attributes.subject
Πασχαλινο εθιμο Νορβηγίας

# data[].attributes.body
Ειρήνη

Το Πάσχα είναι τόσο δημοφιλής χρονική περίοδος για την ανάγνωση αστυνομικών μυθιστορημάτων από τους Νορβηγούς, που οι εκδότες δημοσιεύουν ειδικά “Πασχαλινά Θρίλερ”, γνωστά ως Paaskekrimmen. Η παράδοση λέγεται ότι ξεκίνησε το 1923 όταν ένας εκδότης βιβλίων προώθησε το νέο του μυθιστόρημα στα πρωτοσέλιδα των εφημερίδων. Οι διαφημίσεις έμοιαζαν τόσο πολύ με είδηση, που οι άνθρωποι δεν ήξεραν αν πρόκειται για πραγματικό γεγονός ή μυθιστόρημα.

# data[].attributes.headline
Το καθολικό Πάσχα (Σταύρος)

# data[].attributes.subject
Το καθολικό Πάσχα (Σταύρος)

# data[].attributes.attachment_link.readable_text
Είναι γενικά γνωστό ότι το Πάσχα των καθολικών δεν συμπίπτει με αυτό των ορθοδόξων και αυτή δεν είναι η μόνη διαφορά μεταξύ των δύο εκκλησιών. Μάλιστα σε προηγούμενο άρθρο είχαμε γράψει αναλυτικά για τις διαφορές μεταξύ ορθόδοξων και καθολικών.

Γιατί όμως πέφτει σε διαφορετική ημερομηνία και πότε γιορτάζεται το Πάσχα των καθολικών; Ας δούμε παρακάτω στο σύντομο άρθρο που ακολουθεί.

Γιατί δεν συμπίπτει το Ορθόδοξο με το Καθολικό Πάσχα;

Ο λόγος που συμβαίνει αυτό είναι γιατί οι καθολικοί καθορίζουν το Πάσχα σύμφωνα με το νέο ημερολόγιο, σε αντίθεση με τους ορθόδοξους οι οποίοι βασίζουν το υπολογισμό του στο παλαιό ημερολόγιο. Για το λόγο αυτό το Πάσχα των Καθολικών γιορτάζεται νωρίτερα από αυτό των Ορθοδόξων.

Μάλιστα, το καθολικό Πάσχα μπορεί να εορταστεί από μια βδομάδα μέχρι και έναν ολόκληρο μήνα νωρίτερα σε σχέση με το ορθόδοξο Πάσχα.

Υπάρχει ωστόσο και μια ειδική περίπτωση, που συμβαίνει κάποιες φορές βάσει συγκεκριμένων ημερομηνιών της εαρινής πανσελήνου, που η ημερομηνία των δύο Πάσχα, δηλαδή του εορτασμού του από τις δύο εκκλησίες συμπίπτει.

Πάντως σύμφωνα με τη σύνοδο της Νίκαιας της Βιθυνίας που έγινε το 325 μ.Χ., θα έπρεπε το Πάσχα να γιορτάζεται από όλους τους Χριστιανούς συγχρόνως, άσχετα που κάτι τέτοιο δεν συμβαίνει.

Πότε πέφτει το καθολικό Πάσχα

Ενδεικτικά λοιπόν, το Πάσχα στη Ρωμαιοκαθολική Εκκλησία πέφτει τις ακόλουθες ημερομηνίες για τα επόμενα χρόνια:

" Για το 2021: Κυριακή 4 Απριλίου

" Για το 2022: Κυριακή 17 Απριλίου

" Για το 2023: Κυριακή 9 Απριλίου

Επομένως τώρα γνωρίζετε πότε πέφτει και το καθολικό Πάσχα, για να κάνετε τον προγραμματισμό σας.

Καλό Πάσχα σε όλους!

Διαβάστε στη συνέχεια Πως προσδιορίζεται η ημερομηνία του Πάσχα;

Πότε πέφτει το Πάσχα 2021 Όλοι γνωρίζουμε ότι το Πάσχα είναι κινητή γιορτή, αλλά αλήθεια γνωρίζουμε πότε γιορτάζεται κάθε χρόνο; Η απάντηση στο σύντομο άρθρο που ακολουθεί...

Καθαρά Δευτέρα 2021: Πότε πέφτει και τι Γιορτάζουμε; Πότε πέφτει η Καθαρά Δευτέρα 2021; Άλλη μια γιορτή με πολύ (έστω και νηστήσιμο) φαγητό, γλέντι και καλή διάθεση! Τι γιορτάζουμε;

Τι είναι η εαρινή ισημερία και πότε μπαίνει η άνοιξη; Εντάξει μπορεί να μην μας έκανε πολύ κρύο φέτος όλο το χειμώνα, αλλά όπως και να έχει την περιμένουμε πως και πως την άνοιξη. Αλήθεια όμως, πότε μπαίνει και επίσημα η άνοιξη;

Πότε πέφτει η Τσικνοπέμπτη 2021 Πότε πέφτει η Τσικνοπέμπτη και τι γιορτάζουμε ακριβώς; Ποια είναι η σχέση της γιορτής του κρέατος με τις απόκριες; Ας δούμε!

Πότε πέφτει το καθολικό Πάσχα 2021

Kατηγορία: Πολιτισμός

Tags: Πάσχα πότε πέφτει Καθολικό Πάσχα Καθολικοί

Έχει
Δείτε σχετικά άρθρα με αυτό

Πότε πέφτει το Πάσχα 2021

Πότε πέφτει του Αγίου Πνεύματος 2021

Πως προσδιορίζεται η ημερομηνία του Πάσχα;

Γιατί βάφουμε κόκκινα τα αυγά το Πάσχα;

Γιατί σουβλίζουμε αρνί το Πάσχα;

Τα έθιμα του Πάσχα στην Κέρκυρα. Μέρος 2ο

Τα έθιμα του Πάσχα στην Κέρκυρα. Μέρος 1ο

Λίστα μεγαλύτερων ελληνικών Forums

Λίστα με όλα τα ελληνικά eshops

Συντομογραφίες λέξεων PC,Internet,Chat

# data[].attributes.attachment_link.keywords[]
καθολικό πάσχα

# data[].attributes.attachment_link.title
Πότε πέφτει το καθολικό Πάσχα 2021

# data[].attributes.attachment_link.description
Είναι γενικά γνωστό ότι το Πάσχα των καθολικών δεν συμπίπτει με αυτό των ορθοδόξων και αυτή δεν είναι η μόνη διαφορά μεταξύ των δύο εκκλησιών. Μάλιστα σε προηγούμενο άρθρο είχαμε γράψει αναλυτικά για τις διαφορές μεταξύ ορθόδοξων και καθολικών. Γιατί όμως πέφτει σε διαφορετική ημερομηνία και πότε γιορτάζεται το Πάσχα των καθολικών; Ας δούμε παρακάτω στο σύντομο άρθρο που ακολουθεί.

# data[].attributes.headline
Βρετανία: Το φιλί “βασανιστήριο”.(Βιολέτα)

# data[].attributes.subject
Βρετανία: Το φιλί “βασανιστήριο”.(Βιολέτα)

# data[].attributes.body
Στην πόλη Χάνγκερφορντ οι νεοδιορισμένοι αστυνομικοί καλούν όλους τους άνδρες στο Δημαρχείο της πόλης, σφυρίζοντας ένα χαρακτηριστικό σύνθημα με τη σφυρίχτρα τους. Δύο άντρες επιλέγονται να παρελάσουν σε όλη την πόλη μοιράζοντας πορτοκάλια στις διερχόμενες κυρίες. Σε αντάλλαγμα παίρνουν ένα φιλί! Αναρωτιέμαι αν υπάρχουν άνδρες που δεν θέλουν να συμμετέχουν στην παρέλαση αυτή! Όχι αναρωτιέμαι…

# data[].attributes.headline
Φινλανδία: Εκεί που βγαίνουν έξω οι δαίμονες(Βιολέτα)

# data[].attributes.subject
Φινλανδία: Εκεί που βγαίνουν έξω οι δαίμονες(Βιολέτα)

# data[].attributes.body
Στη Φινλανδία τα παιδιά μασκαρεύονται και ζητιανεύουν στους δρόμους, ενώ στα χέρια τους κρατούν δύο μπαγκέτες. Στην δυτική μάλιστα Φινλανδία, τα πυροτεχνήματα είναι το κέντρο της προσοχής. Η παράδοση έχει και εδώ συμβολική σημασία, αφού σκοπός των κρότων και των πυροτεχνημάτων είναι να τρομάξουν τις μάγισσες που περιφέρονται ελεύθερες στο χρονικό διάστημα μεταξύ Μεγάλης Παρασκευής και Μεγάλου Σαββάτου.

# data[].attributes.headline
Το Πάσχα στην Βουλγαρία(Βιολέτα)

# data[].attributes.subject
Το Πάσχα στην Βουλγαρία(Βιολέτα)

# data[].attributes.body
Στη Βουλγαρία, οι νοικοκυρές βάφουν τα αβγά χρησιμοποιώντας διαφορετικές τεχνικές και υλικά για να παράγουν χρωματιστά αβγά που χρησιμοποιούν σε αγώνες τσουγκρίσματος και τα δίνουν ως δώρα σε φίλους και συγγενείς.  Στη Σλοβενία, οι προετοιμασίες για το Πάσχα ξεκινούν δύο εβδομάδες πριν από τη Δευτέρα του Πάσχα και ο εορτασμός συνεχίζεται μέχρι την Κυριακή του Θωμά. Τη Μεγάλη Παρασκευή είναι μέρα αυστηρής νηστείας και οι γυναίκες προετοιμάζουν παραδοσιακά πιάτα για την Κυριακή του Πάσχα, ημέρα που ενώ οι ενήλικες απολαμβάνουν τις λιχουδιές που έχουν μαγειρέψει με τόση αγάπη και φροντίδα οι νοικοκυρές, τα παιδιά περιμένουν με ανυπομονησία να ξημερώσει η Δευτέρα του Πάσχα, διότι, εκείνη τη μέρα παίρνουν πασχαλινά δώρα από τις νονές και τις μητέρες. Στο παρελθόν, αυτά τα δώρα αποτελούνταν από ένα τσουρεκάκι με ένα νόμισμα, ένα αβγό και ίσως ένα πορτοκάλι. Σήμερα τα δώρα ακολουθούν τις τάσεις της εποχής.

# data[].attributes.headline
Το Πάσχα στην Ρουμανία(Βιολέτα)

# data[].attributes.subject
Το Πάσχα στην Ρουμανία(Βιολέτα)

# data[].attributes.body
Στη Ρουμανία, ανήμερα της Μεγάλης Πέμπτης, οι νοικοκυρές βάφουν τα αυγά και πάνω σ’ αυτά ζωγραφίζουν σχέδια, τα οποία ποικίλουν από περιοχή σε περιοχή. Αν και τα περισσότερα νοικοκυριά στις αστικές περιοχές επιλέγουν κόκκινη βαφή, στις αγροτικές περιοχές οι γυναίκες εξακολουθούν να χρησιμοποιούν φυτά για τη βαφή των αβγών-το βρασμένο κόκκινο φύλλο κρεμμυδιού είναι ο πιο συνηθισμένος τρόπος για να γίνει η κόκκινη βαφή. Σε ορισμένες περιοχές, όπως η Μπουκοβίνα, η ζωγραφική των αβγών χαρακτηρίζεται τέχνη, αφού οι γυναίκες χρησιμοποιούν χρωματιστό κερί για το βάψιμό τους.

# data[].attributes.body
Στην Κροατία, το βράδυ της Μεγάλης Πέμπτης, μία από τις παλαιότερες και πιο εντυπωσιακές θρησκευτικές πομπές που αναπαριστά την Ανάβαση στο Γολγοθά και τη Σταύρωση του Ιησού Χριστού, είναι αυτή στο νησί Χβαρ, η οποία καλύπτει μια διαδρομή 22 χιλιομέτρων. Τα βαμμένα αυγά αποτελούν παράδοση για τις γιορτές του Πάσχα. Το κυρίαρχο μοτίβο στο νότο της Κροατίας είναι το κόκκινο αβγό με έναν άσπρο σταυρό στη μέση. Αντίθετα, στην υπόλοιπη χώρα κυριαρχούν τα σχέδια με λουλούδια και γεωγραφικά μοτίβα, εμπνευσμένα κυρίως από τη φύση. Και εδώ, το τσούγκρισμα των αβγών μετά την Ανάσταση έχει «διαγωνιστικό» χαρακτήρα.

# data[].attributes.headline
Πασχαλινά έθιμα στην Γαλλία (Μερόπη)

# data[].attributes.subject
Πασχαλινά έθιμα στην Γαλλία (Μερόπη)

# data[].attributes.body
Στη Γαλλία υπάρχει ο μύθος ότι οι καμπάνες των εκκλησιών ταξιδεύουν για λίγες ημέρες στη Ρώμη και επιστρέφουν το πρωί του Πάσχα. Υποτίθεται ότι φέρνουν χρωματιστά αυγά και σοκολατένια λαγουδάκια. Όλοι οι πιστοί συγκεντρώνονται στις εκκλησίες και γονατίζουν μπροστά στο Ξύλινο Σταυρό του Ιησού και εκεί ζητούν συγχώρεση για τις αμαρτίες τους.
Η Κυριακή του Πάσχα είναι και για τους καθολικούς η μεγάλη μέρα ή ημέρα της Ανάστασης. Είναι η μεγάλη γιορτή της αναγέννησης της ζωής. Η μέρα αυτή συμβολίζει τη νίκη επί του θανάτου. Ακόμη και η φύση ανανεώνεται και όλη η πλάση ζωντανεύει πάλι .

# data[].attributes.headline
Πασχαλινό έθιμο στην Ελβετία (Μερόπη)

# data[].attributes.subject
Πασχαλινό έθιμο στην Ελβετία (Μερόπη)

# data[].attributes.body
Σε ολόκληρη την Ελβετία αλλά ιδιαίτερα στα μικρά χωριά, οι ντόπιοι μετατρέπουν τις βρύσες τους σε Πασχαλινά Πηγάδια. Βάφουν τις όψεις των πηγών και τοποθετούν λουλούδια για την διακόσμησή τους. Σκοπός είναι να γιορτάσουν τον συμβολισμό του νερού αλλά και την σημασία του για τις ξηρές περιοχές των Άλπεων.

# data[].attributes.headline
ΠΑΣΧΑ ΣΤΗ ΚΥΠΡΟ ΑΦΡΟΔΙΤΗ

# data[].attributes.subject
ΠΑΣΧΑ ΣΤΗ ΚΥΠΡΟ ΑΦΡΟΔΙΤΗ

# data[].attributes.body
Πάσχα ονομάζονται στην Κύπρο και οι εορτές των Χριστουγέννων και της Παναγίας, στις 15 Αυγούστου, επειδή προηγούνται νηστείες. Οι άνθρωποι στα χωριά, αλλά και στις πόλεις εύχονται ο ένας στον άλλον « Καλό Πάσκαν να φθάσωμεν».

Ο κ. Παπαχαραλάμπους αναφέρει ότι παλιότερα την Μεγάλη Πέμπτη δεν εργάζονταν οι σιδηρουργοί για να συγχωρεθούν οι αμαρτίες τους, διότι ο Πιλάτος τους ζήτησε τρία καρφιά για την Σταύρωση του Χριστού και αυτοί έκαναν περισσότερα.

Σύμφωνα με τον ίδιο τη Μ. Πέμπτη στις εικόνες των εκκλησιών κρεμούν μαύρα καλύμματα και το βράδυ γίνεται αναπαράσταση της Σταύρωσης. Ο ιερέας συνοδευόμενος από τους ψάλτες περιφέρει τον Εσταυρωμένο και τον τοποθετεί στο κέντρο του ναού.

Οι εκκλησιαζόμενοι έβαζαν κάτω από το αναλόγιο φιάλες με νερό για να αγιαστεί την ώρα που ο παπάς διάβαζε τα 12 ευαγγέλια. Το νερό αυτό χρησίμευε για αγιασμό και για το προζύμι των πασχαλινών άρτων. Το προζύμι αυτό το χρησιμοποιούσαν για ζύμωμα όλο το χρόνο, και αν χρειαζόταν να δανειστεί από αυτό άλλη οικογένεια, δεν έπρεπε να το δει ούτε ξένος ούτε ο ήλιος.

Την Μ. Παρασκευή σε ανάμνηση του όξους που έδωσαν στον Χριστό, όταν είπε «διψώ» πάνω στον σταυρό, συνηθίζουν να μαγειρεύουν φακές με ξύδι

Την Κυριακή του Πάσχα τρώνε κρέας, ψητό αρνί, το οποίο ήταν και είναι απαραίτητο στο πασχαλινό τραπέζι.
Πηγή: iefimerida.gr -

# data[].attributes.headline
Γιγάντια Ομελέτα (Πασχαλινό έθιμο Γαλλίας)

# data[].attributes.subject
Γιγάντια Ομελέτα (Πασχαλινό έθιμο Γαλλίας)

# data[].attributes.body
ΖΩΗ

# data[].attributes.attachment_link.title
Πασχαλινά έθιμα Γαλλίας